SET พุ่งกว่า 15 จุด หลังจีนเตรียมอัดฉีดเงินรอบใหม่หนุนหุ้นเอเชียบวก
SET พุ่งกว่า 15 จุด หลังจีนเตรียมอัดฉีดเงินรอบใหม่หนุนหุ้นเอเชียบวก ทั้งนี้ดัชนี SET เปิดตลาดอยู่ที่ 1,316.27 จุด ปรับตัวลง 15.21 จุด หรือ 1.17% มูลค่าซื้อขายอยู่ที่ 2,155.25 ล้านบาท
25 ส.ค. 2558

ผู้สื่อข่าวรายงานว่า ดัชนี SET เปิดตลาดอยู่ที่ 1,316.27 จุด ปรับตัวลง 15.21 จุด หรือ 1.17% มูลค่าซื้อขายอยู่ที่ 2,155.25 ล้านบาท
นายชัยยศ จิวางกูร ผู้อำนวยการฝ่ายวิเคราะห์กลยุทธ์การลงทุน บล.โกลเบล็ก เปิดเผยว่า ตลาดหุ้นไทยเช้านี้คาดว่าจะแกว่งตัว เนื่องจากมีปัจจัยบวกจากธนาคารกลางจีนเตรียมอัดฉีดเม็ดเงินรอบใหม่จำนวน 1.5 แสนล้านหยวน และนายสมคิด จาตุศรีพิทักษ์ รองนายกรัฐมนตรีฝ่ายเศรษฐกิจมอบหมายภารกิจเร่งด่วนให้กระทรวงพาณิชย์ดูแลปัญหาปากท้องประชาชนภายใน 3 เดือน ซึ่งปัจจัยนี้น่าจะช่วยกระตุ้นการลงทุนได้
ขณะที่ ตลาดหุ้นอื่นในภูมิภาคเอเชียเช้านี้ส่วนใหญ่อยู่ในแดนบวก แต่ตลาดฯก็ยังมีปัจจัยลบจาก Fund Flow ต่างชาติยังขายอยู่ และราคาน้ำมันก็ยังปรับตัวลงทำนิวโลว์ในรอบ 6 เดือน พร้อมให้กรอบแกว่งไว้ที่ 1,290-1,325 จุด
ภาพดัชนีหุ้นทั่วโลก จะเห็นว่าตลาดหุ้นโซนเอเชียมีการปรับตัวขึ้นอย่างคึกคัก โดยตลาดยังมีข่าวดีกรณีเกาหลีเหนือ-ใต้ยุติสงครามจากการเจรจาและสื่อต่างประเทศรายงานว่า ธนาคารกลางจีนเตรียมอัดฉีดเม็ดเงินเข้าสู่ระบบการเงินภายในประเทศ วงเงิน 1.50 แสนล้านหยวน ผ่านทางข้อตกลงซื้อพันธบัตรโดยมีสัญญาขายคืน (reverse repo)

-ASPEN-